Syria skjøt ned russisk militærfly - skylder på Israel
Det russiske forsvarsdepartementet anklager det israelske flyvåpenet for å ha presset det russiske flyet inn i et område der det var risiko for å bli truffet av syriske raketter, melder NTB. Russland er blant den syriske presidenten Bashar al-Assads aller nærmeste allierte. Skjebnen til de 15 personene om bord på flyet er ukjent, og en lete- og redningsoperasjon er iverksatt, ifølge den russiske forsvarsministeren Sergej Sjojgu.Det russiske forsvarsdepartementet hadde sist kontakt med flyet sent mandag kveld, men mistet kontakt med flyet 35 kilometer fra den syriske kysten da det skulle returnere til flybasen i Hmeimim. Ifølge ministeren forsvant flyet fra radaren samtidig som fire israelske F-16-fly angrep ukjente mål i den syriske Latakia-provinsen. Syriske myndigheter har så langt ikke kommentert saken.En amerikansk tjenestemann sier til CNN at flyet ble skutt ned ved en feil av syriske regjeringsstyrker. Ifølge kanalen skal Assads styrker ha forsøkt å stanse det israelske angrepet, da det maritime flyet av typen II-20 ble truffet av luftvernild. Flyet er et firemotors propellfly, ikke ulikt det amerikanske Orion.
15 mennesker er savnet etter at syriske styrker har skutt ned et russisk patruljefly i farvannet utenfor Syria. Israel får skylden.